রাজ্যে শিশু চিকিৎসার একমাত্র রেফারাল হাসপাতাল বি সি রায়-এও চিকিৎসকের আকালে পেডিয়াট্রিক সার্জারির ইমার্জেন্সি ২৪ ঘণ্টা চালানো যাচ্ছে না। এসএসকেএমের এই পরিস্থিতিতে কাঁটা হয়ে রয়েছেন এনআরএসের চিকিৎসকেরাও। কারণ, তাঁরা জানেন, এর পরে পুরো চাপটা আছড়ে পড়বে তাঁদের উপর, যা সোমবার থেকে শুরুও হয়ে গিয়েছে। সেখানকার চিকিৎসক প্রফুল্লকুমার মিশ্র বলেন, ‘‘লোক এখানেও কম। পোস্ট ডক্টরাল ট্রেনিদের ছ’টি আসনে পাওয়া গিয়েছে এক জনকে। এ বার তো আমাদের বুড়ো বয়সে ইমার্জেন্সি সামলাতে নামতে হবে।’’